Ανταποκρινόμενοι στο κάλεσμα του Δήμου Σερβίων και ως κίνηση συμπαράστασης προς ανθρώπους που χρήζουν βοήθειας, οι μαθητές/μαθήτριες του Δ.Σ.Περιοχής Βαθυλάκκου συγκέντρωσαν είδη πρώτης ανάγκης προκειμένου να ενισχυθούν οι κάτοικοι του Δήμου Ελασσόνας που έχουν πληγεί από τις σεισμικές δονήσεις των προηγούμενων ημερών. Η έμπρακτη εκδήλωση αλληλεγγύης και αλληλοβοήθειας προς τον συνάνθρωπο από τα παιδιά του σχολείου μας, μας δίνουν δύναμη να συνεχίσουμε τις προσπάθειές μας και δίνουν αισιόδοξη προοπτική για το μέλλον.

